Na osnovi Odluke o objavi Natječaja o provođenju zdravstvene zaštite iz obveznog zdravstvenog osiguranja za potrebe popune Mreže javne zdravstvene službe, KLASA: 025-04/19-01/322, URBROJ: 338-01-01-19-01 od 18. prosinca 2019. godine

HRVATSKI ZAVOD ZA ZDRAVSTVENO OSIGURANJE

o b j a v lj u j e

**N A T J E Č A J**

**za sklapanje ugovora o provođenju primarne zdravstvene zaštite iz obveznog zdravstvenog osiguranja za potrebe popune Mreže javne zdravstvene službe**

**I. PREDMET NATJEČAJA**

 Sklapanje ugovora o provođenju primarne zdravstvene zaštite iz obveznog zdravstvenog osiguranja za djelatnost zdravstvene zaštite predškolske djece, za razdoblje od prihvaćanja ponude do isteka važećeg ugovornog razdoblja, u skladu s odredbama Zakona o zdravstvenoj zaštiti ("Narodne novine", broj 100/18. i 125/19.), Zakona o obveznom zdravstvenom osiguranju ("Narodne novine", broj 80/13., 137/13. i 98/19.), Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja („Narodne novine“, broj 56/17., 73/17., 30/18., 35/18., 119/18., 32/19., 62/19., 94/19., 104/19., 22/20. i 84/20. - u daljnjem tekstu: Odluka o osnovama) i drugim općim aktima Hrvatskog zavoda za zdravstveno osiguranje (u daljnjem tekstu: Zavod), a prema potrebama iskazanim u Mreži javne zdravstvene službe ("Narodne novine", broj 101/12., 31/13., 113/15. i 20/18. - u daljnjem tekstu: Mreža), na područjima na kojima je Mreža nepopunjena.

 Podaci o nepopunjenim područjima u Mreži navedeni su u tablici koja se nalazi u privitku ovog Natječaja.

**II. OPĆI UVJETI NATJEČAJA**

1. Ponude na natječaj podnose, u skladu s općim aktima Zavoda i Mrežom, za obavljanje djelatnosti na području za koje je iskazana potreba u glavi I. ovog natječaja:
2. privatni zdravstveni radnici koji:

- posjeduju rješenje Ministarstva zdravstva o odobrenju za rad u djelatnosti zdravstvene zaštite predškolske djece na području za koje je iskazana potreba u glavi I. ovog natječaja, a za koje podnose ponudu,

- zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama te ostalim općim aktima Zavoda

1. zdravstvene ustanove koje:

- posjeduju rješenje Ministarstva zdravstva o odobrenju za rad u djelatnosti zdravstvene zaštite predškolske djece na području za koje je iskazana potreba u glavi I. ovog natječaja, a za koje podnose ponudu,

- posjeduju rješenje trgovačkog suda o upisu u sudski registar

- zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama te ostalim općim aktima Zavoda.

1. Ponude na natječaj **ne podnose**:

 Privatni zdravstveni radnici i zdravstvene ustanove za već ugovorene timove sa Zavodom.

**III. DOSTAVA PONUDE**

1. **Ponude na natječaj zaprimaju se u razdoblju od 1. listopada 2020. godine do 5. listopada 2020. godine.**
2. **Ponude se podnose putem ponudbene dokumentacije** koja se može preuzeti od 1. listopada 2020. godine na web stranicama Zavoda, a u skladu s uputama za popunjavanje i dostavljanje ponudbene dokumentacije iz točke 5. ove glave.
3. Uz ponudu obvezno je priložiti **sve priloge** navedene u ponudbenoj dokumentaciji pri čemu je sve potrebno uvezati u jednu cjelinu.
4. Ponuda za provođenje primarne zdravstvene zaštite, uz tražene priloge, ***podnosi se nadležnim regionalnim uredima/područnim službama prema području za koje podnose ponudu***.
5. Upute za popunjavanje ponudbene dokumentacije sastavni su dio ovog Natječaja, a nalaze se na web stranici Zavoda pod nazivom „*Upute - popuna Mreze – listopad 2020“.docx*“.
6. Ponuda se dostavlja s naznakom:

*"Natječaj za popunu Mreže u djelatnosti/ma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ “*

(navesti djelatnost/i)

**IV. RAZMATRANJE, KRITERIJI I ODABIR PONUDA**

1. Razmatrat će se samo ponude dostavljene u skladu sa glavom III. ovog natječaja, koje zadovoljavaju opće uvjete iz točke II. ovog Natječaja. Nepotpune, nepravodobne, ponude protivne općim uvjetima iz glave II. ovog Natječaja, ponude s netočnim podacima odnosno podacima koji ne odgovaraju stvarnom stanju, kao i ponude koje nemaju propisani minimalni broj opredijeljenih osiguranih osoba za sklapanje ugovora sa Zavodom neće biti razmatrane.
2. Odabir valjanih ponuda provest će se procjenom zadovoljavanja kriterija prema redoslijedu prioriteta i kako slijedi:
3. ponuditelj s većim brojem opredijeljenih osiguranih osoba (ne manje od propisanog minimuma iz Odluke o osnovama za sklapanje ugovora sa Zavodom)
4. razina opremljenosti ordinacije
5. redoslijed zaprimanja ponuda

NAPOMENA: Sve obavijesti u svezi s ovim Natječajem možete dobiti u nadležnim regionalnim uredima/područnim službama Zavoda.